*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*125. számú előterjesztés*

Bátaszék Város Önkormányzat Képviselő-testületének 2025. június 25-én

16 órakor megtartandó ülésére

*Döntés a IV. háziorvosi körzet működtetésének átadásáról*

|  |
| --- |
| **Előterjesztő:** dr. Bozsolik Róbert polgármester**Készítette**: Kondriczné dr. Varga Erzsébet jegyző**Törvényességi ellenőrzést végezte:** Takaróné dr. Mihó Beatrix aljegyző**Tárgyalja:** Pénzügyi és Gazdasági Bizottság: 2025. 06. 24.Szociális Bizottság: 2025. 06. 24. |

**Tisztelt Képviselő-testület!**

2021. január 1-jétől Bátaszék Város Önkormányzata működteti a Bátaszék IV. háziorvosi körzetet. Így, 2021 évtől Bátaszék Város Önkormányzata (továbbiakban: önkormányzat) helyettes orvossal biztosította a feladat-ellátást, majd 2024. november 1. napjától Dr. Galambos Éva belgyógyász szakorvos egészségügyi szolgálati jogviszonyban történő alkalmazásával.

Bátaszék Város Önkormányzata rendelkezik jogerős működési engedéllyel annak érdekében, hogy a Nemzeti Egészségbiztosítási Alapkezelő (NEAK) általi finanszírozás folyamatos legyen.

A NEAK finanszírozást az önkormányzat kapja meg közvetlenül, amiből a körzet feladatait ellátó orvos bérét, az ápoló bérét és a rendelő fenntartását (rendelő közüzemi díjait, takarításának költségeit, valamint a praxis működtetésével kapcsolatos teljes gyógyszer- és kötszerköltséget, eszközök pótlásának, javításának díját, a körzet működtetéséhez szükséges informatikai szolgáltatásokat és eszközöket) biztosítja.

Dr. Galambos Éva jelezte, hogy a IV. háziorvosi körzet működtetését szeretné átvenni. A körzet átadására 2025. szeptember 1. napjától kerülhetne sor annak érdekében, hogy a praxisjogot, a praxis működtetéséhez szükséges működési engedélyt a háziorvos meg tudja szerezni, illetve a Nemzeti Egészségbiztosítási Alapkezelővel a finanszírozási szerződést is meg tudja kötni. A körzet átadásával a finanszírozás teljes összege a háziorvost illeti, melyből a feladatellátás költségeit biztosítja. Az önkormányzat számára a körzet további működtetése már nem jelent majd kiadást, kizárólag a feladatellátásra használt helyiség és az ahhoz tartozó eszközök ingyenes használatáról kell gondoskodnia.

Az önálló orvosi tevékenységről szóló 2000. évi II. törvény 2/A. § rendelkezése szerint, ha az önkormányzat a praxisjogot megszerezni kívánó orvossal feladat-ellátási szerződést kíván kötni, úgy a praxisjog engedélyezésére jogosult egészségügyi államigazgatási szerv (Országos Kórházi Főigazgatóság, a továbbiakban: OKFŐ) véleményének kikérését követően erről a felek előszerződést kötnek. Az előszerződés jóváhagyásáról a Képviselő- testület 2025. június 4-én, a 135/2025. (VI. 04.) önk.-i határozatával döntött úgy, hogy az előszerződés kizárólag az OKFŐ által kiadott, Dr. Galambos Éva belgyógyász szakorvos háziorvosi körzetre szóló feladatellátási előszerződés, illetve feladatellátási szerződés megkötésére való alkalmasságát megállapító véleménye kiállításának napján léphet hatályba.

Az OKFŐ véleménye 2025. június 16-án megérkezett, mely az előterjesztés 1. mellékletét képezi.

A körzetben foglalkoztatott háziorvosi ápoló, Mezei Gabriella a nyugdíjbiztosítási igazgatási szerv határozata alapján 2025. augusztus 17. napjától öregségi teljes nyugdíjra (nők kedvezményes 40 év jogosultsági idejére tekintettel) jogosult, ezért kérelmezte nyugdíjba vonulásának jóváhagyását, melyet a Képviselő- testület 133/2025. (V. 28.) önk.i határozatával elfogadott. A folyamatos feladat-ellátás érdekében – annak céljából, hogy az ápoló felmentési idejének időtartama alatt is jogszabályi kötelezettségeinknek eleget tegyünk - javasoljuk, hogy 2025. augusztus 1. napjától 2025. augusztus 31. napjáig a IV. háziorvosi körzethez kapcsolódóan engedélyezzen a képviselő-testület a 2 álláshely számon felül (orvos és ápoló) további 1 álláshelyet (ápoló). A NEAK tájékoztatása szerint a további 1 fő ápoló alkalmazása esetén az önkormányzat a plusz fő bérére is megkapja a finanszírozást.

A körzet 2025. szeptember 1. napjától történő átadása érdekében az alábbi döntéseket szükséges meghozni:

1. határozati javaslat:

Az egészségügyi szolgáltatásra a IV. körzet vonatkozásában jelenleg Bátaszék Város Önkormányzata rendelkezik működési engedéllyel.

*Az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII. 15.) Korm. rendelet 19. § (1) bekezdés a) pontja szerint az egészségügyi államigazgatási szerv a működési engedélyt visszavonja, ha azt az egészségügyi szolgáltató kéri.*

Annak érdekében, hogy a háziorvos 2025. szeptember 1. napjától működési engedéllyel rendelkezzen, az önkormányzatnak kérelmet kell benyújtania a Tolna Vármegyei Kormányhivatal Szekszárdi Járási Hivatala Népegészségügyi Osztályához a működési engedélyének 2025. augusztus 31. napjával történő visszavonása iránt.

1. határozati javaslat:

A körzet átadásával és az önkormányzat működési engedélyének visszavonásával egyidejűleg a háziorvos Bátaszék Város Önkormányzatánál, mint egészségügyi szolgáltatónál létesített egészségügyi szolgálati jogviszonyának fenntartása okafogyottá válik, ezért a Doktornő kérte egészségügyi szolgálati jogviszonyának 2025. augusztus 31. napjával közös megegyezéssel történő megszüntetését.

1. határozati javaslat:

*A háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet 1. § (1) bekezdése értelmében a háziorvos a területi ellátási kötelezettséget vállalva*

*b) az önkormányzattal kötött szerződés értelmében a feladatokat gazdálkodó szervezeti formában vagy magánorvosként végzi.*

Fentiek alapján javasoljuk az előterjesztés 2. mellékletét képező feladatellátási szerződés megkötését *az „EVANDI-MED” Egészségügyi és Szolgáltató Kft.-vel* (képviseli: Dr. Galambos Éva).

1. határozati javaslat:

A IV. háziorvosi körzet engedélyezett álláshelyszámát egy fő háziorvos és egy fő ápoló mellett, további egy fő ápoló álláshellyel bővíteni szükséges 2025. augusztus 1. napjától 2025. augusztus 31. napjáig. Ebben az időtartamban a Doktornő által javasolt ápoló egészségügyi szolgálati jogviszonyban kerülne az önkormányzat által foglalkoztatásra.

Mindezekre tekintettel javasoljuk a határozati javaslatok elfogadását.

***1. számú határozati javaslat***

**a IV. háziorvosi körzet működési engedélyének visszavonására**

1. Bátaszék Város Önkormányzatának Képviselő-testülete a IV. háziorvosi körzet működtetése érdekében 2021. január 1. napjától kiadott, TO-04/NEO/14539-2/2020. számú egészségügyi szolgáltatásra jogosító működési engedély 2025. augusztus 31. napjával történő visszavonását kezdeményezi és felhatalmazza a város polgármesterét az erre irányuló kérelem aláírására.

Határidő: 2025. július 31.

Felelős: Kondriczné dr. Varga Erzsébet jegyző

 (a határozat megküldéséért)

A határozatról értesül: TMKH Népegészségügyi Osztálya

 Bátaszéki KÖH pénzügyi iroda

 Irattár

***2. számú határozati javaslat***

**Dr. Galambos Éva egészségügyi szolgálati jogviszonyának közös megegyezéssel történő megszüntetésére**

Bátaszék Város Önkormányzata Képviselő-testülete – mint a Bátaszék IV. háziorvosi körzet egészségügyi szolgáltatója

1. az egészségügyi szolgálati jogviszonyról szóló 2020. évi C. törvény (a továbbiakban: Eszjtv.), valamint a munka törvénykönyvéről szóló 2012. évi I. törvény 64. § (1) bekezdés a) pontjában foglaltak alapján Dr. Galambos Éva belgyógyász szakorvossal, 2024. november 1. napjától, teljes munkaidőben, határozatlan időre megkötött, egészségügyi szolgálati munkaszerződést közös megegyezéssel megszünteti;
2. felkéri a Bátaszéki Közös Önkormányzati Hivatalt, hogy gondoskodjon az egészégügyi szolgálati munkaszerződés közös megegyezéssel történő megszüntetéséről szóló dokumentum elkészítéséről,
3. felhatalmazza a polgármestert a 2. pontban foglalt dokumentum, aláírására, valamint a kapcsolódó jognyilatkozatok megtételére.
4. Határidő: 2025. augusztus 31.

*Felelős:* Kondriczné dr. Varga Erzsébet jegyző

 (2. pontban foglaltak végrehajtásáért)

 dr. Bozsolik Róbert polgármester

 (3. pontban foglaltak végrehajtásáért)

1. A határozatról értesül: Dr. Galambos Éva
2. TMKH Népegészségügyi Osztálya
3. Nemzeti Egészségbiztosítási Alapkezelő
4. Bátaszéki KÖH pénzügyi iroda
5. Irattár

***3. számú határozati javaslat***

**háziorvosi tevékenység ellátására az „EVANDI-MED” Egészségügyi és Szolgáltató Kft.-vel kötendő feladat-ellátási szerződés jóváhagyására**

Bátaszék Város Önkormányzatának Képviselő-testülete

1. az önálló orvosi tevékenységről szóló 2000. évi II. törvény 2/B. §-ában*,* valamint az önálló orvosi tevékenységről szóló 2000. évi II. törvény végrehajtásáról szóló 313/2011.(XII.23.) Korm. rendelet 1. mellékletében foglaltakra ***az „EVANDI-MED” Egészségügyi és Szolgáltató Kft.-vel*** (7100 Szekszárd, Csaba u. 13. I/4., képviseli: dr. Galambos Éva) a háziorvosi tevékenység ellátására *2025. szeptember 1-jétől 2031. augusztus 31-éig* kötendő és a határozat mellékletét képező feladat-ellátási szerződést jóváhagyja;

b) felhatalmazza a város polgármesterét az a) pontban meghatározott szerződés aláírására.

*Határidő:* 2025. július 15.

*Felelős:* dr. Bozsolik Róbert polgármester

(a szerződés aláírásáért)

1. Kondriczné dr. Varga Erzsébet jegyző
2. (a határozat megküldéséért)

*Határozatról értesül:* Dr. Galambos Éva

1. TMKH Népegészségügyi Osztálya
2. Nemzeti Egészségbiztosítási Alapkezelő

 Bátaszéki KÖH pénzügyi iroda

 irattár

***4. számú Határozati javaslat***

**IV. háziorvosi körzet engedélyezett álláshelyszám bővítésére, háziorvosi ápoló határozott idejű foglalkoztatására**

Bátaszék Város Önkormányzata Képviselő-testülete – mint a Bátaszék IV. háziorvosi körzet egészségügyi szolgáltatója

1. a IV. háziorvosi körzet engedélyezett álláshelyszámát egy fő háziorvos és egy fő ápoló mellett, további egy fő ápoló álláshellyel bővíti 2025. augusztus 1. napjától 2025. augusztus 31. napjáig;
2. az egészségügyi szolgálati jogviszonyról szóló 2020. évi C. törvény (a továbbiakban: Eszjtv.), valamint a munka törvénykönyvéről szóló 2012. évi I. törvény 42. § (1) bekezdésében foglaltak alapján Gyenes Anita háziorvosi ápolóval, 2025. augusztus 1. napjától 2025. augusztus 31. napjáig terjedő határozott időre, teljes munkaidőben, az Eszjtv. szerint meghatározott illetmény alkalmazásával, egészségügyi szolgálati jogviszonyt létesít;
3. felkéri a Bátaszéki Közös Önkormányzati Hivatalt, hogy gondoskodjon a szolgálati jogviszony létesítéséhez szükséges egészégügyi szolgálati munkaszerződés elkészítéséről,
4. felhatalmazza a polgármestert a 3. pontban foglalt dokumentum aláírására, valamint a kapcsolódó jognyilatkozatok megtételére.

*Határidő:* 2025. június 30.

*Felelős:* Kondriczné dr. Varga Erzsébet jegyző

 (3. pontban foglaltak végrehajtásáért)

 dr. Bozsolik Róbert polgármester

 (4. pontban foglaltak végrehajtásáért)

*A határozatról értesül:* Gyenes Anita

1. TMKH Népegészségügyi Osztálya
2. Nemzeti Egészségbiztosítási Alapkezelő

Bátaszéki KÖH Hatósági Iroda

Bátaszéki KÖH Pénzügyi Iroda

 Irattár